**TÁJÉKOZTATÓ**

**VELEMI GESZTENYENAPOK**

**2025. OKTÓBER 11-12.**

Velem községi Önkormányzat 2025. október 11-12-én tartja a Velemi Gesztenyenapok- Hagyományőrző, Gasztronómiai Ünnepet és Vásárt.

A község területén (Velem, Temetőtől a Rákóczi utca teljes hosszában) történő **árusításra jelentkezni a jelentkezési lapon lehet,** melyet letölthet **a honlapunkról az alábbi linkről:** [**http://velem.hu/gesztenye-unnep**](http://velem.hu/gesztenye-unnep)

A jelentkezési lap kitöltése, illetve beszkennelése/ befényképezése után küldje el az alábbi címre:

**e-mail:** [velemigesztenyenapok@gmail.com](mailto:velemigesztenyenapok@gmail.com) vagy

**postacím:** Velem Községi Önkormányzat (9726 Velem, Rákóczi utca 73.)

Vásározóknak a **jelentkezési határidő**: **2025. augusztus 31.**

A jelentkezési lap elküldésével tudomásul veszi, hogy a szervező egyes termékek körében **maximalizálja** az árusok számát, megszabja az árusított **termékek körét.**   
Előnyben részesítjük azokat a jelentkezőket, akik termékei kézműves manufaktúrából származnak, vagy előállításukra magyar területen került sor, melyek hagyományos, falusi életmódhoz kötődnek**, minőségi kézműves árunak** minősülnek.

A jelentkezés elküldésével vállalja, hogy a Velemi Gesztenyenapok helykijelölés feltételeit maradéktalanul betartja. Megszegésük esetén **kitilthatók** a rendezvény területéről.

További információkat kérhet:

* a **velemigesztenyenapok@gmail.com** e-mail címen, amelyre a jelentkezési lapokat is elküldik,
* illetve **munkanapokon 17 óráig a +36-30-540-6085 (Szabados Annamária)** telefonszámon.

A Gesztenyenapokon való részvétellel kapcsolatos további tudnivalókat, a kérelem beérkezése után küldött helykijelöléshez mellékeljük.

**Fontos: Az árusításra rendelkezésre álló helyek száma a tavalyi évtől korlátozottabb számú, ezért az árusító helyek kijelölése a kérelmek beérkezési sorrendjében történik. Megváltozott tűzvédelmi műszaki irányelveknek megfelelően a korábbi években biztosított helyek nem minden esetben lesznek elérhetőek.**

Fenntartjuk magunknak a jogot a **jelentkezés elutasítására, valamint a részvételi díjak kategóriájának besorolására.**

Kérjük, figyelmesen, pontosan töltse ki a jelentkezési lapot (nem foglalhat nagyobb helyet, mint amit kért (pl. vonóhorog, előtetőt számolja bele!)

**Részvételi** **díjak (kategóriák)**

1. Meleg ételek, alkoholmentes és szeszes italok árusítása esetén**: 8000 Ft + Áfa /m 2/nap**
2. Hideg ételek (pl. méz, sajt, tojás, kolbász, édesség, szörp stb.) és egyéb nem kézműves termékek (pl. bizsuk, egyéb ruhák, kiegészítők stb.) termékek árusítása esetén: **5000 Ft +Áfa /m2/nap**
3. Kizárólag kézműves termékek és népművészeti tárgyak, (pl. kerámia, textil, fafaragványok, kosárfonott tárgyak, díszkovácsmű, szappan, kézi készítésű ékszerek stb.), árusítása esetén: **4000 Ft +Áfa**

**/m2/nap**

Vegyes profilú termékek árusítása esetén a magasabb részvételi díj kerül meghatározásra! A részvételi díjak és kategóriák besorolását Velem községi Önkormányzat végzi.

Jelentkezésüket várjuk!

Velem, 2025. augusztus 1.

Velem községi Önkormányzat

**VELEMI GESZTENYENAPOK RÉSZVÉTEL IRÁNTI KÉRELEM**

**2025. október 11-12.**

**Jelentkezési határidő: 2025. augusztus 31.**

**Árusításra jelentkező adatai (kötelezően kitöltendő adatok)**

|  |  |
| --- | --- |
| **Árusításra jelentkező cég neve (számlázási név)** |  |
| **Számlázási cím** |  |
| **Adószáma** |  |
| **Cégjegyzékszám vagy nyilvántartási száma** |  |
| **Bankszámlaszáma** |  |
| **Cég képviselője** |  |
| **Telefonszáma** |  |
| **E-mail címe** |  |

**Igényelt/ elfoglalni kívánt terület nagysága**

Felhívjuk figyelmét, hogy a **megjelöltnél/ fizetettnél nagyobb terület elfoglalása a rendezvényről való kizárást vonja maga után, a részvételi díj visszaadása nélkül!**

A méretet a következők szerint adja meg: értékesítő oldal (az úttal párhuzamosan)\* mélysége (útra merőlegesen).  **A legkisebb igényelhető hely: 2 m2 Árusításra jelentkezés kizárólag 2 napra történhet!**

Válasszon a felsoroltak közül:

**a.) Sátor teljes mérete: ………\*……….. m2 ,**

**+ előtető, bármi, ami területet foglal: ..…..\*…….. m2**

**b.) Utánfutó/ büféskocsi mérete:……….\*………… , m2**

**+ vonóhorog hossza: ……. m**

**+ előtető, kiszolgáló sátor , bármi ami területet foglal:………………. m2**

**c.) árusító asztal mérete:**……..\*………. m2 (nem tehet rá sátrat, ha ezt választja)

**Áramigénye:** csak világításra / nagyobb fogyasztás …… Amper (aláhúzandó)

**NYILATKOZAT AZ ÁRAMIGÉNYRŐL ÉS HASZNÁLATÁRÓL**

A Jelentkező büntetőjogi felelőssége tudatában nyilatkozik, hogy az általa magával hozott és üzemeltetett elektromos berendezések megfelelnek a mindenkor érvényes villamossági szabványoknak és munkavédelmi előírásoknak. A Jelentkező tudomásul veszi, hogy a Szervező által megbízott villanyszerelő kivitelező a rendezvény idejére ideiglenes elektromos hálózatot épít ki és nyilatkozik, hogy a hálózat vételezési pontjáig vállal felelősséget.

**NYILATKOZAT A NYÍLT LÁNGGAL ÜZEMELŐ KÉSZÜLÉKEK HASZNÁLATÁRÓL**

A Jelentkező büntetőjogi felelőssége tudatában nyilatkozik, hogy az általa használt nyílt lánggal üzemelő berendezések megfelelnek a mindenkor érvényes szabványoknak és munkavédelmi előírásoknak, továbbá az előírt bevizsgált porral oltó készülékkel rendelkezik az üzemelés során.

**Az árusítandó termékek megnevezése**

**(csak a megjelölt termék árusítható)**

**………………………………………………………………………………….…………………**

A szervezők fenntartják maguknak a jogot, hogy fesztivál hangulatához nem illeszkedő termék esetén elutasítsák a jelentkezőt.

A tevékenységhez használt árusító sátor, stand vagy jármű műszaki leírása (anyaga, rögzítés módja, jármű esetén típusa, forgalmi rendszáma, megengedett legnagyobb összsúlya stb.)

…………………………………………………………………………………………………….

Mellékletként 1-2 fotót/ vázlatot várunk.

**A részvétel feltételei**

A jelentkezési lap elküldésével tudomásul veszi, hogy a szervező egyes termékek körében maximalizálja az árusítók számát, megszabja az árusított termékek körét.

A jelentkezés elküldésével vállalja, hogy a Velemi Gesztenyenapok helykijelölés feltételeit maradéktalanul betartja. Megszegésük esetén kitilthatók a rendezvény területéről.

A jelentkezési lap **aláírásával engedélyezem**, hogy adataimat nyilvántartsa és kezelje Velem községi Önkormányzat. Adatait csak a Velemi Gesztenyenapokkal kapcsolatos ügyintézéskor használjuk fel, harmadik félnek ki nem adjuk.

A jelentkezés elfogadása után az Önkormányzattól egy részvételt biztosító helykijelölést kap, a befizetendő összeggel. A helykijelölést követően a befizetésre 8 nap áll a rendelkezésre. A számlát a befizetést követően küldjük.

**A jelentkezés a befizetéssel válik véglegessé! Késedelmes fizetés esetén nem tartjuk fenn a helyét. Helykijelölést követően változtatásra, cserére nem lesz lehetőség!**

Amennyiben a Velem községi Önkormányzat elutasítja jelentkezését (erre indoklás nélkül lehetősége van), erről email-ben értesíti.

**NYILATKOZAT AZ ENGEDÉLYEKRŐL A Jelentkező büntetőjogi felelőssége tudatában nyilatkozik, hogy minden szükséges és érvényes szakhatósági engedéllyel rendelkezik, amelyek a tevékenysége végzéséhez elengedhetetlenek. Ezeket az engedélyeket a jelentkezése során elküldi a Jelentkezési lapja mellékleteként.**

Aláírásommal vállalom a fentiek elfogadását.

Kelt:

………………………………………………

(cégszerű) aláírás, pecsét